**Olaines Kultūras centrs aicina darbā projektu vadītāju**

Savā kolektīvā vēlamies redzēt radošu un enerģisku cilvēku, kurš ir izstrādājis un vadījis projektus un prot strādāt komandā.

**Galvenie darba pienākumi:**

* nodrošināt novadam nozīmīgu kultūras projektu izstrādi un īstenošanu;
* piesaistīt līdzfinansējumu projektu realizācijai;
* sagatavot un atbildēt par projektu dokumentāciju;
* analizēt sabiedrības intereses un vajadzības kultūras jomā, iniciēt jaunas, radošas idejas;
* veidot sadarbību ar novada iestādēm, attīstīt un veicināt starptautiskos kontaktus;
* veikt projektu analīzi un izstrādāt priekšlikumus turpmākai kultūras jomas attīstībai novadā;
* plānot ikgadējiem un jauniem projektiem līdzfinansējumu, iesniedzot budžeta pieteikumus;
* sadarboties ar Olaines novada mākslinieciskajiem kolektīviem, kopīgi un/vai patstāvīgi veidot projektu pieteikumus starptautiskām darbnīcām, nometnēm, festivāliem un citām aktivitātēm;
* izstrādāt reklāmas stratēģiju projektu popularizēšanai;
* nodrošināt, aktualizēt un pilnveidot iestādes mājas lapas saturu un sociālo tīklu kontus.

**Prasības kandidātiem:**

* pieredze projektu izstrādē un vadībā;
* augstākā akadēmiskā vai otrā līmeņa profesionālā augstākā izglītība (vēlams ar projektu vadību vai kultūru saistītā jomā);
* kultūras nozares pārzināšana;
* spēja racionāli organizēt savu darbu un uzņemties atbildību;
* labas saskarsmes un sadarbības iemaņas;
* datorprasmes: Microsoft Office programmas – labā lietotāja līmenī;
* valsts valodas zināšanas augstākajā līmenī, labas angļu un krievu valodas zināšanas.

**Olaines Kultūras centrs piedāvā:**

* darbu uz nenoteiktu laiku;
* radošu, dinamisku un atbildīgu darbu;
* iespēju realizēt savas idejas;
* iespēju profesionāli pilnveidoties;
* darbu pozitīvā vidē un jauku kolēģu vidū;
* sociālās garantijas;
* mēnešalga – 757,90 EUR (bruto).

Vakancei var pieteikties līdz 2021. gada 25. aprīlim, sūtot CV un pieteikuma vēstuli ar realizēta projekta aprakstu (maksimums 2 lpp.) uz e-pastu kultura@olaine.lv, par vakanci interesēties pa tālruni 29136339.